387 



p. s. Coleopteron illud sclopetizans vel explodens, a 

 Rolandro in A. St. descriptum, si in natura ad me transmitti 

 posset, pergratum quoque mihi foret donum. 



(28) Viro Perillustri 



Equiti Generosissimo C: Linnæo 

 S. P. D. 

 Mense Octobr: 1759. C. G. Kratzenstein. 



Parum aberat, quin erubuerim, cum ultimæ Tuæ mihi 

 traderentur literæ, exeunte anno præcedente ad me datæ. 

 Mirabar, tantnm virum eousque descendere, ut taciturnnm 

 amicitiæ et favoris plus quam solito testimonio excitare velit. 

 Non poterat non mea Tibi præterea debita veneratio magnum 

 inde capere incrementum. Ast mens mea tune temporis 

 tristi nimis indignatione obnubilata erat, quam ut non in 

 eundem soporem facile iterum inciderim. Postquam famem 

 meam respectu cognitionis rerum naturalium, ex aureo tuo 

 opere, quo gratius donum mihi transmittere non potuisses, 

 cum Euphoria expleveram, statim cogitabam de grati animi 

 mei quadam tessera. Monebam sæpissime Regenfusium ut 

 textus ad tabulas suas conchyliorum completum et splendidum 

 Tibi exemplar traderet. Juste vero is tum monito meo se 

 obsequium præstare posse recusabat, quoniam non nisi 25 

 exemplaria completa ex prælo prodierant, qui numerus vix 

 aulæ regiæ sufficiebat. Præter expectationem enim increscente 

 opere, in ultimis piagis imprimendis charta deficiebat, nec 

 hic tum comparari poterat. Expectandum adeoque erat donec 

 altera impressio esset absoluta, quæ statim suscipienda erat. 

 Hac occasione vero fatum aliquod expertus sum in orbe lite- 

 rario fere inauditum, quod me per longum tempus in historiam 

 naturalem iratum reddidit. Historia quidem naturalis proprie 

 non erat in culpa. Sed inter medicos notum est, si quis 

 irascatur circa pastum de re plane aliena, de qua vero vin- 

 dictam capere nequit, naturam suam convertere indignationen! 

 in cibum comestum, ejusque digestionem denegare, vel eundem 

 tanquam adversarium suum habere (loquor hic-tanquam Stah- 



